ร้านบิบิมบับ ชื่อนี่ก็บอกเลยว่าอาหารสัญชาติไหน ขายอะไร ร้านนี้ขายอาหารเกาหลีที่เน้นเมนูบิบิมบับอาหารขึ้นชื่อของเกาหลี และมีเมนูอื่นๆด้วย บิบิมบับมีให้เลือกหลายเนื้อ หลายแบบ  เจ้าบิบิมบับนี้เหมือนข้าวคลุกมั่วๆ มีอะไรก็ใส่ๆกันไป 555 ในความรู้สึกนะ มีเนื้อสัตว์ ผักดอง และไข่ดิบ มาเสริฟพร้อมถ้วยร้อนๆ ราดน้ำซอสที่ทางร้านใส่ขวดมาให้ สีออกน้ำตาลๆ แล้วคลุกทุกอย่างด้วยกัน แล้วค่อยทาน รสชาติพูดเลยว่าแปลกๆ ทานไปคำแรกก็รู้สึกว่าไม่ใช่ เรากำลังทานอะไรเนี่ย รสชาติมันมั่วๆ จืดๆ อึนๆไปหมด สรุปเหลือทั้งถ้วยเลยวันนั้น และของทุกคนด้วยที่เหลือ สั่งซุปกิมจิมาซดให้คล่องคอกับข้าวคลุก(ขอเรียกแบบนี้ละกัน) ปรากฎว่าไม่อร่อยเลย รสชาติแปลกๆ ไม่เหมือนที่เคยทานร้านบอนชอน สรุปว่าวันนั้นเหลือทุกอย่างแบบเต็มจาน เรียกพนักงานมาเก็บเงินเลย ราคาก็ประมาณชามละร้อยกว่าถึงสองร้อย แล้วแต่เลือก ร้านบรรยากาศดี แต่งร้านด้วยภาพวาดอาหารเกาหลีดูอบอุ่น 